יוסף גרמון

הרב יוסף גרמון (נולד ב-29 בינואר 1988 בירושלים) הוא נשיא הקואליציה ההומניטרית ולשעבר רבה הראשי של גואטמלה.

== ביוגרפיה ==
יוסף נולד ב-29 בינואר 1988 בירושלים. למד בתלמוד תורה דרך תבונה, בישיבה קטנה אמרי נועם ובישיבת תורה אור. הוסמך לרבנות דרך מכון לימודי דעת (פרחי שושנים). בשנת 2007 החל לעבוד בישיבת "אור תורה" במקסיקו, ובמקביל היה לסופר צללים לרבנים באמריקה הלטינית. למד לתואר ראשון בהיסטוריה באוניברסיטה הפתוחה, ולתואר שני במדעי הרוח והחברה ב-Instituto internacional de estudios globales, וב-2018 קיבל תואר דוקטור לשם כבוד מאוניברסיטת Alfa y omega בוייארמוסה.

בשנת 2012 החל לשמש מרצה בקהילה היהודית בבוגוטה, וב-2013 מונה לרבה של העיר סנטיאגו דה קאלי.

ב-2015 מונה לרב הראשי של גואטמלה. במהלך שנותיו כרבה של גואטמלה מיסד קשרים עם הקהילה האוונגליסטית בגואטמלה, וכן חיזק את הקשר בין הממשל לבין הקהילה. בשנת 2017 היה שותף לתהליך הקמת סניף זק"א בגואטמלה. בשנת 2018 היה שותף לתהליך העברת שגרירות גואטמלה בישראל לירושלים. לאחר התפרצות הר הגעש פואגו ביוני 2018, החל גרמון בפעילות הומניטרית רחבת היקף, שכללה גיוס כספים לטובת סיוע לנפגעים, הקמת שכונת מגורים לטובת עקורים, חלוקת למעלה ממיליון ק"ג מזון לנפגעים ופעילויות הומניטריות רבות נוספות. בשנת 2019 סיים את תפקידו כרב הראשי בגואטמלה, אך המשיך לשמש בתפקיד מפקד זק"א באמריקה הלטינית, וכן מוביל את ארגון "הקואליציה ההומניטרית", אשר פועלת לחלוקת מזון, תרופות, ביגוד וצרכים נוספים לנזקקים ברחבי העולם, ובעיקר באמריקה הלטינית ובאפריקה. בנוסף, מרצה גרמון ברחבי אמריקה הלטינית לקבוצות שונות מדתות שונות, וקורא לאחדות ולגישור בין הדתות השונות.

שימש כראש משלחת של תוכנית "עמיאל בקהילה", באמריקה הלטינית.

בשנת 2021 נבחר על ידי JNS לאחד מארבעים המנהיגים המשפיעים באמריקה הלטינית על היחסים בין ישראל לאמריקה הלטינית.

גרמון כתב שלושה ספרים בספרדית בנושאים שונים הנוגעים ליהדות, פילוסופיה ועל הסכסוך היהודי-ערבי. ב-2022 יצא לאור בעברית ספרו "מסביב לעולם ב-54 פרשות", הכולל רעיונות מפרשת השבוע, בעקבות ביקוריו ב-105 מדינות שונות.

גרמון שירת שירות מקוצר בצה״ל ומשרת במילואים בגדוד שריון 9206.

== לקריאה נוספת ==
* יצחק פלדמן, האיש שלנו בגואטמלה, בקהילה, כ"ד סיוון תשע"ח.
* [https://simania.co.il/authorDetails.php?itemId=969689 הספר תולדות הזמן באתר סימניה]
* [https://books.google.com.gt/books/about/TORALOGIA.html?id=bG20CAAAQBAJ&redir_esc=y הספר Toralogia]
* [https://shimon-k.com/r-y-g/ הספר Rompementiras]
* [https://diariojudio.com/autor/ygarmon/ מאמרים וכתבות בספרדית של גרמון]

== קישורים חיצוניים ==

* [https://youtube.com/c/RabyosefGarmon הרב יוסף גרמון ביוטיוב]
* 
* 
* אליהו גליל, [https://www.dmag.co.il/pub/shvii/319/files/assets/common/downloads/publication.pdf?uni=62cbfd817227e195707d7ce884262f9e ירושלים החדשה, גואטמלה] עמוד 16, בעיתון "שביעי", 24 באוגוסט 2018
* 
* [https://www.zaka.org.il/recent_news/110219 אות ההוקרה מהקונגרס בגואטמלה]
* [https://www.thepositiv.com/jerusalem-of-el-salvador/ ירושלים באל סלבדור]
* [http://www.kikar.co.il/278737.html מצעד פרו-ישראל בגואטמלה]
* [http://www.kikar.co.il/277519.html ראיון של הרב גרמון לכיכר השבת]
* [http://www.kikar.co.il/283519.html הרב גרמון על כת לב טהור בגואטמלה]
* [https://www.semanariohebreojai.com/articulo/2751 ראיון עם הרב גרמון בספרדית]
* [https://www.israel21c.org/new-jerusalem-neighborhood-of-guatemala-rises-from-ashes/ ראיון עם הרב גרמון באנגלית (Israel21)]
* [https://www.jns.org/top-40-latin-american-pro-israel-advocates-and-leaders/ JNS ארבעים המנהיגים המשפיעים באמריקה הלטינית]
* אריאל שנבל, [https://www.makorrishon.co.il/magazine/dyukan/560113/ עם רבע מיליון עוקבים וקשרים בעולם הנוצרי, הרב יוסף גרמון קידם את העברת שגרירות ארצו לירושלים], מקור ראשון, 1 בינואר 2023

==הערות שוליים==

קטגוריה:רבנים ראשיים
קטגוריה:יהדות אמריקה הלטינית
קטגוריה:בוגרי האוניברסיטה הפתוחה
קטגוריה:ישראלים שנולדו ב-1988